মঙ্গলবার সিলেট প্রেসক্লাবে আয়োজিত এক সংবাদ সম্মেলনে তিনি এসব অভিযোগ করেন।  ঘটনার বর্ণনা দিতে গিয়ে মামেদ তাঁর লিখিত বক্তব্যে বলেন, তাঁর চাচা লন্ডন প্রবাসী সামসুল হক মজুমদার পাড়ায় একটি বিল্ডিং নির্মাণ করছেন। এই বিল্ডিং নির্মাণের দায়িত্ব পালন করছিল মামেদের ফুফাতো ভাই রাজী। গত ৫ জুলাই ওই  নির্মাণাধীন বাসা থেকে কিছু রড চুরি হয়। ওই দিন রাত ৯ টায় স্থানীয় বাক্কারের ভাংগারী দোকানে গিয়ে চোরাইকৃত রড শনাক্ত করেন রাজী। তখন দোকারে মালিক বাক্কার রাজীকে জানান, আফজল ও সৈকত নামের দুজন এই রড তার কাছে বিক্রি করে গেছে। রাজীর মাধ্যমে বিষয়টি অবগত হন মামেদ।  সংবাদ সম্মেলনে মামেদ বলেন, রাত সাড়ে ৯ টায় আমার বাসার সামনে আফজল ও সৈকতকে পেয়ে রড চুরির ব্যাপারে জিজ্ঞাসা করি। এসময় সেখানে এসে হাজির হয় আব্দুল খালিক মিল্টন, মিজানুর রহমান মিজান, ফেরদৌছ ও শিপলু নামের কয়েকজন। তাঁরা এসেই উত্তেজিত হয়ে আফজল ও সৈকতের নিকট জানতে  চায় যে মামেদ কি তোদের মেরেছে। তখন সাথে সাথে তারা জানায় যে আমি নাকি তাদের মেরেছি।  এ কথা শুনার পর পরই তারা সংঘবদ্ধভাবে আগ্নেয়াস্ত্র নিয়ে তাঁর উপর সন্ত্রাসী হামলা চালায় বলে মামেদ জানান। এসময় মামেদের আর্ত চিৎকারে ফুফাতো ভাই রাজী বাসার ভেতর থেকে বের হয়ে এসে তাঁকে সন্ত্রাসীদের হাত থেকে রক্ষার চেষ্টা করেন।  তিনি আরও বলেন, সন্ত্রাসীরা রড, রুল দিয়ে রাজীকে এলোপাতাড়ি মারতে থাকে। মিল্টন ফোন করে তার সম্পর্কিত আরো কয়েক সন্ত্রাসীকে ঘটনাস্থলে নিয়ে আসে। তাদের হামলার ফলে এক পর্যায়ে মাটিতে লুটিয়ে পড়েন রাজী। এরপর ও  সন্ত্রাসীরা থামে নি। একপর্যায়ে তারা আমাদের বাসায় ও আতর্কিত হামলা করে।  রাজীকে নিয়ে হাসপাতালে যেতে দ্রুত এ্যম্বুলেন্স ডাকলে তারা সেই এ্যম্বুলেন্সকে ও ঘটনাস্থলে আসতে বাঁধা দেয় বলে মামেদ জানান। সন্ত্রাসীরা চলে যাওয়ার পর সিএনজি আটোরিক্সাযোগে গুরুতর আহত অবস্থায় রাজীকে নুরজাহান হাসপাতাল ও পরে ওসমানী হাসপাতালে নিয়ে যাওয়া হয়। রাত প্রায় ১১ টায় ওসমানী হাসপাতালে পৌঁছার পর কর্তব্যরত চিকিৎসক ইঞ্জিনিয়ার রাজীকে মৃত ঘোষণা করেন।  পরদিন আশরাফুল হক মামেদ বাদি হয়ে কোতোয়ালি থানায় একটি হত্যা মামলা দায়ের করেন বলে তিনি  জানান।  নির্মম এই হত্যাকান্ডের ঘটনাকে কেন্দ্র করে দুএকটি সংবাদপত্র সম্পূর্ণ কাল্পনিক ও মনগড়া রিপোর্ট করেছে বলে অভিযোগ করে মামেদ বলেন, একটি হত্যার ঘটনায় এভাবে ভিত্তিহীন সংবাদ প্রকাশ করা কোনো বিবেকবান মানুষের কাজ হতে পারে না। যেখানে একজন মানুষকে খুন করা হয়েছে সেখানে একের পর এক মিথ্যা অসত্য ও মনগড়া তথ্য দিয়ে, কাহিনী সাজিয়ে সংবাদ প্রকাশ করা হচ্ছে। এই যদি হয় সংবাদ পত্রের কাজ তাহলে আমরা ন্যায় বিচার পাবো কিভাবে।  এ সম্পর্কে তিনি আরও বলেন, হত্যা মামলাকে ভিন্নখাতে প্রবাহিত করতে ও খুনীদের রক্ষা করতে ধর্ষণের  মতো জগন্যতম নাটক সাজিয়ে প্রচার করা হচ্ছে। ওইসব সংবাদে প্রচার করা হচ্ছে ধর্ষণের ঘটনায় আমরা পিতা-পুত্র জড়িত। কোনো সভ্য সমাজে এরকম ঘটনা ঘটতে পারে না যে পিতা পুত্র একই সাথে ধর্ষক।  সংবাদ সম্মেলনে তিনি জানান, খুনীরা ইতিমধ্যে রাজী হত্যা মামলার এজাহারভুক্ত আসামি সৈকতর স্ত্রীকে বাদি করে মিথ্যা ঘটনা সাজিয়ে একটি এজাহার জমা দিয়েছে।  রাজী হত্যার সঠিক তদন্ত ও বিচার দাবি করে এ বিষয়ে তিনি স্বরাষ্ট্রমন্ত্রী, আইজিপিসহ রu200c্যাব-পুলিশ ও বিভিন্ন গোয়েন্দা সংস্থার আইনানুগ সহযোগিতা কামনা করেছেন।